La noia

«**La noia**» (), իտալացի երգչուհի Անջելինա Մանգոյի երգը։ 2024 թվականի փետրվարի 7-ին թողարկվել է «Warner Music Italy» լեյբլում, գրել են Մանգոն և *Madam*-ը, պրոդյուսերը եղել է *Dardust*-ը: Երգը դարձել է Անջելինա Մանգոյի հաղթական ելույթը Սան Ռեմոյում կայացած իտալական երաժշտական ​​փառատոնի 74-րդ մրցույթում։ Հաղթանակից հետո Մանգոն իրավունք է ստացել ներկայացնելու Իտալիան 2024 թվականի Եվրատեսիլ երգի մրցույթում, որտեղ նա մրցույթի եզրափակչում այս երգով ներկայացրել է երկիրը: Երգը նաև որպես լավագույն երաժշտական ​​կոմպոզիցիա արժանացել է «Ջանկառլո Բիգացիի» մրցանակին: Երգչի խոսքով՝ երգի երաժշտական ​​ոճը ոգեշնչված է կումբիայից:

«La noia»-ն իտալական սինգլների չարթում հասել է չորրորդ հորիզոնականին, իսկ Իտալական երաժշտության ձայնագրման արդյունաբերության ֆեդերացիան երգին շնորհել է պլատինե հավաստագիր։ Երգը նաև ընդգրկվել է Շվեյցարիայի, Սան Մարինոյի և Խորվաթիայի չարթերում։

## Ստեղծում և թողարկում
Երգը գրել է Անջելինա Մանգոն *Madam*-ի հետ համատեղ: Մանգոյի խոսքով՝ նրանց հետ ծանոթացել է նախքան համագործակցությունը սկսելը, և դա օգնել է նրանց երգի ստեղծման գործում: Կումբիա ռիթմեր օգտագործելու գաղափարը ծագել է նրանց զրույցի ընթացքում։

### Երաժշտական ​​տեսահոլովակ
«La noia» երգի տեսահոլովակը, որի ռեժիսորն է Ջուլիո Ռոզատին, YouTube-ում թողարկվել է 2024 թվականի փետրվարի 7-ին: *[[Elle (ամսագիր)|Elle Decor Italia]]*-ից Ալեսիա Մուսիլոն երգչուհու կերպարը կապել է Մեդուզայի հետ և պատմությունը նկարագրել որպես «սուրբ կնոջը հագցնելու գործընթացի» ներկայացում, որում «հյուսված մազերը նման են ծառի ճյուղերի և առանց քողի նման են գորգոնի գլխի»:

## Քննադատների կարծիքներ
Երգն իտալացի երաժշտական ​​քննադատներից ընդհանուր առմամբ դրական արձագանքներ է ստացել:

«Corriere della Sera»-ից Անդրեա Լաֆրանկինը երգը նկարագրել է, որպես «ուրախ, թարմ, անհոգ», «լատինաամերիկյան ոգով» և «միջերկրածովյան ավանդույթներով բուրող» կրկներգով: *Billboard Italia*-ից Սիլվիա Դանիելին գրել է, որ երգի մոտիվը հիշեցնում է ռեգետո և կումբիա, և ընդհանուր առմամբ այն նկարագրել է որպես «հիանալի հիթ»՝ «հետաքրքիր» տեքստերով: *Rolling Stone Italia*-ից Ֆիլիպո Ֆերարին երգին դրական արձագանք է տվել՝ նշելով, որ այն «կզարմացնի նրանց, ովքեր դեռ չեն նկատել այն»:

*Il Messaggero*-ն նշել է, որ երգն ունի պատմողական ոճ, որը նման է Madame-ի ոճին, իսկ *Dardust*-ը ճանաչելի է «կիթառներով »: «Il Fatto Quotidiano»-ի Անդրեա Կոնտին ասել է, որ Մանգոն «գեղեցիկ է երգում», և որ երգն անմիջապես գրավիչ է, իսկ տեքստը «լայն արտացոլում է կյանքը՝ հարաբերություններից մինչև բիզնես»:

## Սան Ռեմոյի երաժշտական ​​փառատոն
Իտալիայի ազգային հեռարձակող RAI-ն 2024 թվականի փետրվարի 6-10-ը անցկացրել է Սան Ռեմոյի 74-րդ երաժշտական ​​փառատոնը։ 2015 թվականից սկսած՝ հաղթողը իրավունք ունի ներկայացնելու Իտալիան առաջիկա Եվրատեսիլ երգի մրցույթում։

2023 թվականի դեկտեմբերի 3-ին Անջելինա Մանգոն հայտարարվել է որպես փառատոնի մասնակից, իսկ նրա մրցութային աշխատանքի վերնագիրը հայտնի է դարձել հաջորդ տարվա դեկտեմբերի 19-ին: Մանգոն դարձել է փառատոնի հաղթող՝ քվեարկության եզրափակիչ փուլում զբաղեցնելով երկրորդ տեղը հանդիսատեսի շրջանում և առաջին տեղը մամուլի և ռադիոյի ժյուրիի անդամների շրջանում:

## Եվրատեսիլ երգի մրցույթ 2024
«Եվրատեսիլ 2024» երգի մրցույթը տեղի է ունեցել Շվեդիայի Մալմյո քաղաքի Մալմյո Արենա մարզադաշտում և բաղկացած էր երկու կիսաեզրափակիչներից՝ մայիսի 7-ին և 9-ին, իսկ եզրափակիչը՝ մայիսի 11-ին էր։ Եվրատեսիլի կանոնների համաձայն՝ բոլոր երկրները, բացառությամբ ընդունող երկրի և «Մեծ հնգյակի» երկրների (Ֆրանսիա, Գերմանիա, Իտալիա, Իսպանիա և Միացյալ Թագավորություն), եզրափակիչ հասնելու համար պետք է անցնեն երկու կիսաեզրափակիչներից մեկում. յուրաքանչյուր կիսաեզրափակչի լավագույն տասը երկրները անցնում են եզրափակիչ։ Որպես «Մեծ հնգյակի» անդամ՝ Իտալիան ավտոմատ կերպով անցել է եզրափակիչ։

Խոսելով Եվրատեսիլում իր մասնակցության մասին՝ Մանգոն նշել է, որ մրցույթից առաջ ինքը և երգահանների թիմը քննարկել են որոշ տեքստեր անգլերեն կամ իսպաներեն փոխելու հնարավորությունը: 2024 թվականի մարտի 6-ին RAI-ն պաշտոնական հայտարարություն է տարածել մասնակցի վերաբերյալ՝ հաստատելով, որ երգը վերամշակվել է՝ համապատասխանելու Եվրատեսիլի կանոններին, որոնք պահանջում են, որ կատարումները տևեն ոչ ավելի, քան 3 րոպե: Կարճ ժամանակ անց Մանգոն հաստատել է, որ տեքստը կմնա իտալերենով։ Երգի վերանայված տարբերակում կրկներգերից մեկից կտրվել են երկու տուն կրկնություններ:

## Երգացանկ

## Չարթեր

## Հավաստագրեր

## Ծանոթագրություններ

Կատեգորիա:2024 սինգլներ
Կատեգորիա:Եվրատեսիլ 2024 երգի մրցույթի երգեր
Կատեգորիա:Եվրատեսիլ երգի մրցույթի երգեր
Կատեգորիա:Իտալիայի երգերը Եվրատեսիլ երգի մրցույթում
Կատեգորիա:Փոփ երգեր